Криштиану Роналду

Криштиа́ну Рона́лду душ Са́нтуш Аве́йру (; ; ваь таьрахьи моттиги: саькура бетта 5, 1985, Фуншал, Порт) — фордгӀалой футболист ва, тӀакхетари капитани ва «Ан-Наср» яхача саӀудий клубеи ФордгӀалойчен вӀашагӀтехача командеи. Европан чемпион ва, УЕФА чемпионий лиге пхезза котваьннар а ва. Массайолча ханашка эггара толашагӀа хиннача футболистех лоархӀаш ва.

Къаман вӀашагӀтехача командах ловзаш яьхача матчий дукхалах рекордсмен ва, Футбола тархьаре толашагӀа вола бомбардир ва, вӀашагӀтехача командий лагӀа тӀа эггара дукхагӀа толамаш дола футболист ва. ФордгӀалой футбола федераце къоабалваьв фордгӀалой футбола тархьаре эггара толашагӀа вола ловзархо ва аьнна. Тархьаре хьалхара футболист ва укх кхаь лиге котвала каяьнна: ингалсий Премьер-лига а, хӀиспаний Примера а, италий Сери A а. Цу хӀара турнире къоабалваь хиннав толашагӀа ловзархои сезона бомбардири волаш.

Белхаговзала карьера йолаяьй «Спортинг» яхача фордгӀалой клубе, 2003 шера ингалсий «Манчестер Юнайтеде» дехьаваьннав, 2009 шера — хӀиспаний «Реал Мадрида» чу дӀачуваьннав (цу трансфера мах 2013 шерага кхаччалца футбола тархьаре рекорд йолаш лакха хиннаб), 2018 шера — италий «Ювентусах» дӀакхийттав. Массехказза France Football «Дошо бургац» а (2008, 2016, 2017), ФИФА «Дошо бургац» а (2013, 2014), «Дошо бутса» а яьхай (2008, 2011, 2014, 2015). Еврокубкашка эггара дукхагӀа матчаш яьхай, европерча турнирий эггара толашагӀа вола бомбардир ва, УЕФА чемпионий лигай тархьаре толашагӀа вола ассистент а ва. УЕФА чемпионий лига чу сезоне ворхӀазза эггара толашагӀа бомбардир хиннав, царех ялхазза — ца хаддаш, тӀехь-тӀехьа: 2008 шереи, иштта 2013, 2014, 2015, 2016, 2017, 2018 шерашкеи. «Реал Мадрида» юкъе волаш Чемпионий лиге кхоззлагӀа ца хаддаш котало яьккхачул тӀехьагӀа пхезза из трофей яьккха хьалхара ловзархо хиннав из.

ФордгӀалойчен къаман вӀашагӀтехача команда юкъе волаш 213 матч яьккхай, 14 турнирах лайзав, царех 13-чун чу толамаш доахаш. 2008 шера денз вӀашагӀтехача команда капитан ва, 2014 шера цун дикагӀа вола бомбардир хьахиннав, 2016 шера лайзача матчий дукхалах рекорд а оттаяьй. ВӀашагӀтехача команда юкъе волаш Европа чемпионом хиннав 2016 шера, УЕФА къамай лиге котваьннав 2019 шера. ВӀашагӀтехача командах ловзаш 100 е дукхагӀа гол яьккха вола хьалхара европахо ва.

Дунен тӀа эггара дикагӀа бовзаш болча спортсменех цаӀ ва, эггара дукхагӀа алапе доагӀа спортсмен ва аьнна лаьрхӀа хиннав Forbes журнала эршах 2016-ча а 2017-ча а шерашка, иштта дунен тӀа эггара цӀихезагӀа вола спортсмен ва аьннад ESPN эршах 2016, 2017, 2018, 2019 шерашка. Time журнало дунен тӀа эггара шиш болашагӀа болча наьха листама юкъевехьав Роналду 2014 шера. 2010 шерагара денз 2019 шерага кхаччалца, Forbes журнало оттадаьчох, 800 млн доллар а даьккха, шоллагӀа моттиг дӀалаьцай иттшере эггара дукхагӀа ахча доагӀача спортсмений листама чу, Флойд Мейвезер мара шийл хьалх ца воалийташ. 2022 шера лайчилла бетта тархьаре хьалхара саг ва Instagram чу 500 миллион хьатӀаязвеннар гулваь.

 Белгалдаккхар 
 Комментареш

 Хьасташ

 Литература 




 ТӀатовжамаш 


 Профиль футболиста на официальном сайте «Манчестер Юнайтед»
 Профиль футболиста на официальном сайте «Реал Мадрид»
 Профиль футболиста на официальном сайте «Спортинга»

ОагӀат:ФордгӀалойчен футболисташ
ОагӀат:Игроки сборной Португалии по футболу (до 21 года)
ОагӀат:Игроки олимпийской сборной Португалии по футболу
ОагӀат:Игроки сборной Португалии по футболу
ОагӀат:Футболисты на летних Олимпийских играх 2004 года
ОагӀат:Чемпионы Европы по футболу
ОагӀат:Игроки ФК «Спортинг» Лиссабон
ОагӀат:Игроки ФК «Спортинг B» Лиссабон
ОагӀат:Игроки ФК «Манчестер Юнайтед»
ОагӀат:Игроки ФК «Реал Мадрид»
ОагӀат:Игроки ФК «Ювентус»
ОагӀат:Игроки ФК «Ан-Наср» Эр-Рияд
ОагӀат:«Дошо бургац» яьхараш
ОагӀат:«Дошо бутса» яьхараш
ОагӀат:Пичичи трофей яьхараш
Криштиану Роналду
ОагӀат:Проект:Футбол:Статьи об игроках сборных, где список матчей вынесен на дополнительную страницу